Diari Oficial de la Generalitat Valenciana


Sumari del DOGV 1999, del 06-04-1993 (1993/827599)

RESOLUCIÓ de 8 de febrer de 1993, de la Conselleria de Sanitat i Consum, per la qual dóna publicitat al conveni de col.laboració entre la Conselleria de Sanitat i Consum i la Universitat d'Alacant.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1999

Data del DOGV
:   06-04-1993

Secció del DOGV
:   ALTRES DISPOSICIONS

Número del document
:   1993/827599


Data del document
:   08-02-1993

Organisme emissor
:   Conselleria de Sanitat i Consum

Tipus de document
:   Resolució

Correcció d'errades

Resolució de 8 de febrer de 1993, de la Conselleria de Sanitat i Consum, per la qual dóna publicitat al conveni de col.laboració entre la Conselleria de Sanitat i Consum i la Universitat d'Alacant.  
Vist el text del conveni de col·laboració entre la Conselleria de Sanitat i Consum i la Universitat d'Alacant, signat el dia 2 de febrer de 1993, i que figura com a annex d'aquesta resolució, ordene la seua publicació al Diari Oficial de la Generalitat Valenciana, perquè siga conegut.  
València, 8 de febrer de 1993.- El Conseller de Sanitat i Consum: Joaquín Colomer Sala.  
ANNEX  
Conveni de col·laboració   
entre la Conselleria de Sanitat i Consum   
i la Universitat d'Alacant  
Reunits el Sr. Joaquín, Colomer Sala, Conseller de Sanitat i Consum, i el Rector de la Universitat d'Alacant, Sr. Ramón Martín Mateo, ambdós en funció dels seus càrrecs respectius, i fent ús de les facultats que els estan conferides,  
EXPOSEN:  
La Universitat d'Alacant i el Servei Valencià de Salut han estat col·laborant per a la formació d'estudiants de Medicina i Infermeria des de l?establiment d'un conveni provisional de col·laboració el 1988. Aquesta col·laboració requereix un març normatiu per tal que els recursos del sistema sanitari puguen ser utilitzats plenament per al desplegament de programes docents i investigadors de la universitat en el camp de les ciències de la salut, tant en els seus mitjans físics com en els recursos humans.  
Tot això cal fer-ho en els mares de la Llei Orgànica 11/1983, de 25 d'agost, de Reforma Universitària, i de la Llei 14/1986, de 25 d'abril, General de Sanitat, que en el seu títol VI disposa que les administracions públiques establiran el règim general de concerts entre les universitats i les institucions sanitàries on calga impartir ensenyaments pràctics, partint del principi general que tota l?estructura d'assistència del sistema sanitari ha d'estar en disposició de ser usada per a la docència durant la llicenciatura, postgraduada i contínua dels professionals. Tot això és a conseqüència de l'absorció dels hospitals universitaris per la xarxa hospitalària pública  
Aquests aspectes els ha desplegat el Reial Decret 1558/1986, de 28 de juny, modificat pels reials decrets 6641/1988, de 3 de juny; i 1652/1991, d'11 d'octubre, pel qual s'estableixen les bases generals del règim de concerts entre la universitat i la institució sanitària. A l?empara del que s'hi disposa i atenent el que estableixen el document de criteris generals sobre necessitats docents i investigadores que cal que atenguen les institucions sanitàries, elaborat pels ministeris d'Educació i Ciència i de Sanitat i Consum, i l?Ordre Ministerial de 31 de juliol de 1987, per la qual s'estableixen els requisits a què es refereix la base I de l'article quart del Reial Decret 1558/1986, escau dur a terme aquest concert entre la Universitat d'Alacant i el Servei Valencià de Salut.  
Les bases d'aquest concert recullen les disposicións establertes en el Reial Decret 1558/1986, de 28 de juny, i les seues modificacions posteriors. Per tant, les seues estipulacions i disposicións, com que corresponen a aquestes normes, seran automàticament modificades si són afectades per una altra regulació.  
Amb aquestes bases s'elabora aquest concert per tal que siga elevat al Consell de la Generalitat Valenciana per a la seua aprovació i publicació, segons les següents estipulacions i disposicións.  
Primera  
Els objectius generals d'aquest conveni són els següents:  
1. Docents:  
1.1 Promoure i facilitar el màxim aprofitament possible dels recursos sanitaris hospitalaris i no-hospitalaris, humans i materials, per a la docència universitària dels diferents ensenyaments de les ciències de la salut en els nivells de llicenciatura i postgrau, afavorint la seua actualització i la millora contínua de la qualitat.  
1.2 La col·laboració s'estableix per a la formació clínica i sanitària dels estudiants dels tres cicles universitaris i de postgrau en les titulacions o matèries relacionades amb les ciències de la salut. En el cas dels estudis de Tercer Cicle, aquesta formació s'estendrà a la metodologia i a la tècnica d'investigació sanitària.  
1.3 Cooperar en el manteniment de la qualificació dels professionals de la salut al seu nivell més alt, tenint cura de la seua actualització i el seu reciclatge, i afavorint la seua incorporació a la docència universitària.  
2. D'assistència  
2.1 Cooperar perquè les investigacions i els ensenyaments universitaris en medicina, infermeria i altres professions sanitàries puguen ser usades per a la millora constant de l'atenció sanitària.  
2.2 Preveure que coincidesquen la major qualitat de l'assistència i la consideració d'hospital universitari o associat a la universitat, dins del sistema d'àrees d'assistència sanitària a Alacant.  
3. D'investigació  
3.1 Potenciar la investigació en el camp de les ciències de la salut, coordinant el Servei Valencià de Salut amb les activitats de la Universitat d'Alacant, per a una millor utilització dels recursos humans i materials.  
3.2 Afavorir el desenvolupament dels departaments universitaris de les àrees de salut, potenciant la seua coordinació amb les utilitats d'investigació dels hospitals i estimulant les vocacions investigadores.  
Segona  
Per al compliment dels objectius anteriors, aquest concert garanteix l?ús per part de la Universitat d'Alacant de les institucions sanitàries compreses en el seu àmbit d'actuació, tal com s'hi determina, o es determine en desenvolupaments posteriors, d'acord amb els requeriments docents, d'investigació i d'assistència de cada moment.  
Tercera  
Amb aquesta finalitat, el Servei Valencià de Salut, seguint les disposicións legals esmentades en l?àmbit de les seues competències, posa a disposició d'aquest fi les institucions sanitàries següents: Hospital General d'Alacant, Hospital General d'Elx i Hospital Sant Joan de San Juan de Alicante, i també els centres de salut que siguen caplalera de zona i estiguen a les ciutats d'Alacant i Elx o al seu entom immediat.  
Podran també adscriure-s'hi els altres hospitals de la província d'Alacant que tinguen els requisits establerts.  
Quarta  
1. El Servei Valencià de Salut es compromet a fer que les institucions sanitàries concertades complesquen els requisits legals establerts per als hospitals universitaris. Aixà haurà d'acreditar-ho si ho demana la universitat.  
2. Amb la signatura d'aquest conveni, els hospitals esmentats en la disposició tercera adquireixen el rang d'universitaris, perquè s'hi inclouen tots els seus serveis d'assistència. La resta dels hospitals de la província d'Alacant dependents del Servei Valencià de Salut podran adquirir com s'indica en la disposició tercera- el rang d'hospitals associats a la Universitat d'Alacant. La comissió paritària corresponent determinarà els serveis d'assistència convinguts.  
3. Igualment, els centres de salut podran afegir a la seua denominació «Associat a la Universitat d'Alacant».  
4., Les institucions sanitàries podran impartir docència pràctica d'acord amb la planificació docent dels departaments universitaris.  
Cinquena  
Partint de la situació actual i tenint com a objectiu final l'adequació del nombre d'estudiants als recursos assistencials utilitzables per a la docència pràctica i garantir la formació adient, la distribució d'estudiants per cada centre. d'assistència tendirà a adaptar-se a l'òptim d'un estudiant per cada 3 a 5 llits.  
Sisena  
1. Segons el que disposen l'article 105 de la Llei General de Sanitat i el Reial Decret 1558/1986, aquest concert estableix que el nombre de places de professor associat de ciències de la salut, que pertanyen a la plantilla de la Universitat d'Alacant amb activitat a les institucions sanitàries dependents del Servei Valencià de Salut que obligatòriament les haurà de cobrir personal d'aquestes (segons disposa la base 7.1 de l'article quart del Reial Decret 1558/1986) i es calcularà d'acord amb la proporció d'un professor cada cinc alumnes de cursos clínics. En la xifra total quedaran comptabilitzats els catedràtics i els professors titulars de la plantilla de la Universitat d'Alacant. Actualment són setanta els professors associats que hi ha.  
La Universitat d'Alacant es compromet a assolir aquesta proporció en un termini màxim de cinc anys.  
2. Segons el que disposa la base novena, punt 1, de l'article quart del Reial Decret 1558/1986, els professors associats de ciències de la salut definits en el paràgraf segon del número 1 de la base setena, seran contractals per la Universitat d'Alacant en les condicions que s'estableixen en la base tretzena del Reial Decret 1652/1991, segons el que preveu l'Estatut de la Universitat d'Alacant, i el seu règim normatiu serà el de l'esmentat estatut i de la Llei de Reforma Universitària  
El primer contracte tindrà una durada d'un any i podrà renovar-se per períodes anuals, excepte si hi ha un informe desfavorable respecte a la seua activitat docent per part del departament, remès a la comissió mixta.  
3. D'acord amb la base novena, punt 1, de l'article quart del Reial Decret 1558/1986, el professor associat de l'àrea de ciències de la salut, en tot cas, cessarà com a tal quan, per qualsevol motiu, cause baixa en la plaça d'assistència que ocupe en la institució sanitària concertada.  
Setena  
Els catedràtics i professors titulats que ocupen una plaça docent obtinguda abans de l?entrada en vigor d'aquest concert i que actualment no disposen de plaga assistencial en l?àrea a què estan adscrits, ocuparan plaga de facultatius especialistes de l?àrea hospitalària corresponent, i quedaran vinculats a l?efecte del que preveu el concert, segons la llista de l'annex I.  
Vuitena  
El personal mèdic de la plantilla dels centres hospitalaris que són objecte d'aquest concert que col·labore en la docència clínica i tinga plaça docent, podrà sol·licitar al director del departament docent a què estiga adscrit el servei clínic en què treballe un certificat de l'activitat exercida.  
Novena  
D'acord amb el que estableix la base setena del Reial Decret 1558/1986, de 28 de juny, a la firma d'aquest concert es consideraran places vinculades amb places docents de la plantilla dels cossos de professors de la Universitat d'Alacant les que s'allisten en l'annex II.  
Mentre tinguen aquest caràcter, aquesta plaça es considerarà a tots els efectes com un sol Lloc de treball, i implicarà per a qui l'ocupe el compliment de les funcions docents i assistencials en els termes que s'estableixen en l'esmentat reial decret.  
La proposta de creació de places docents es farà a petició dels departaments universitaris. Aquesta petició es remetrà a la comissió mixta regulada en la base divuitena d'aquest conveni.  
La convocatòria de provisió la faran conjuntament la universitat i el Servei Valencià de Salut, segons la clàusula vuitena del Reial Decret 1558/1986, de 28 de juny, modificat pel Reial Decret 1652/1991, d'11 d'octubre. Podran participar en aquests concursos els candidats que tinguen els requisits indicats en la Llei Orgànica 11/1983, de 25 d'agost, de Reforma Universitària, i que a més acrediten la possessió de la titulació d'especialista adient.  
La composició i el procediment d'actuació de les comissions que han de resoldre els concursos es regiran per l?esmentat reial decret i les modificacions legals posteriors.  
Al personal que ocupe una plaça vinculada li seran d'aplicació les retribucions previstes en la base 13,8 de Reial Decret 1558/1986, de 28 de juny, modificat pel Reial Decret 1652/1991, d?11 d'octubre, mitjançant una sola nòmina, segons el que estableix l'aparta set d'aqueixa base, sense que la institució sanitària puga pagar cap retribució.  
Els professors que ocupen una plaça vinculada tindran els drets i els deures que pertoquen a la seua condició de membres de cossos docents de la universitat i de personal estatutari del règim corresponent de la Seguretat Social.  
El personal que no ocupe plaça vinculada en règim de dedicació a temps complet no podrà exercir cap càrrec acadèmic dels descrits en l'article 2.3.b del Reial Decret 1086/1989, de 28 d'agost, sobre retribucions del professorat universitari.  
L'aplicació del règim disciplinari corresponent en cada cas a les funcions docents i assistencials es farà segons el que estableixen, respectivament, el Decret 898/1985, de 30 d'abril, sobre règim del professorat universitari, i l?Estatut Jurídic del Personal Mèdic de la Seguretat Social i les normes complementàries aplicables.  
Deu  
1. En el trimestre següent a l'aprovació d'aquest concert es constituiran comissions paritàries entre la universitat i la institució sanitària esmentades en la base 6.1 del Reial Decret 1558/1986.  
2. Aquestes comissions les compondran vuit membres designats a parts iguals per la universitat i les institucions sanitàries. Aquestes comissions seran presidides pel rector de la Universitat d'Alacant o per la persona que hi delegue.  
En tot cas, per a la constitució vàlida d'aquestes comissions s'exigirà l'assistència com a mínim de sis dels seus membres. Per a l'adopció d'acords, es requerirà el vot favorable de tres quartes parts del nombre total de membres de la comissió.  
3. Aquestes comissions es reuniran ordinàriament cada dos mesos, i extraordinàriament quan ho decidesca la presidència, per pròpia iniciativa o a instància d'alguna de les parts.  
4. Les competències d'aquestes comissions seran les que estableix la base 6.1 del Reial Decret 1558/1986.  
Onze  
Les entitats titulars de les institucions sanitàries garantiran que l'hospital universitari tinga aquestes condicions:  
1. Uns òrgans de direcció agrupats en les següents divisions: gerència, divisió mèdica, divisió d'infermeria i divisió de gestió i serveis generals. Com a òrgan col·legiat de direcció de cada hospital hi haurà una comissió de direcció en què s'integrarà en el seu moment una representació de la universitat, d'acord amb la base 16 de l'article quart del Reial Decret 1558/1986, de 28 de juny. Els representants de les institucions sanitàries incloses en l'hospital s'integraran, alhora, en els òrgans de Govern col·legiats dels centres universitaris implicats en el concert.  
2. Una infrastructura física adequada per al desplegament de la docència i la investigació, composta de seminaris, sales de reunions, aules, vestidors per a l'alumnat, biblioteca, etc., dotada dels recursos materials suficients. Els accessos a l'hospital universitari han de ser independents i definits per les següents activitats i funcions: accés d'urgències i accés a hospitalització.  
3. Hi ha d'haver protocols d'actuació assistencial dels diferents professionals sanitaris, mètodes de control i avaluació de la qualitat de l'assistència, programació d'activitats per serveis i anàlisis periòdiques de l'activitat quotidiana dels serveis o unitats i dels indexs de funcionament. Totes aquestes dades seran lliurades a les comissions paritàries universitat-institucions sanitàries, que en faran el seguiment.  
4. Hi ha d'haver una comissió central de garantia de la qualitat i de les comissions clíniques assessores següents: infecció hospitalària, profilaxi i política antibiòtic, històries clíniques, teixits i mortalitat, farmàcia i terapèutica, tecnologia i adequació de mitjans diagnòstics i terapèutics i docència. També hi haurà una comissió assessora a la direcció d'infermeria.  
5. Hi ha d'haver un servei d'admissió únic i centralitzat que atenga les àrees d'hospitalització, consultes externes, urgències i Llistes d'espera.  
Dotze  
El Servei Valencià de Salut garantirà que els hospitals associats i els centres d'atenció primària concertats tinguen els requisits que, com indica la base tercera del Reial Decret 1558/1986, de 28 de juny, hagen de tenir les institucions sanitàries que es concerten i que han estat establertes legalment per als hospitals docents.  
Tretze  
Per a l'harmonització adequada dels objectius d'investigació i d'assistència, les institucions sanitàries es comprometen a posar a disposició de la Universitat d'Alacant la infrastructura necessària d'acord amb les raons de proporcionalitat objectives indicades en el document de criteris generals sobre necessitats docents i d'investigació que han d'atendre les institucions sanitàries concertades.  
Per la seua banda, la Universitat d'Alacant i el Servei Valencià de Salut es comprometen a revisar els serveis concertats segons una variació significativa del nombre d'alumnes i de llits disponibles per a la docència, tot això segons les raons de proporcionalitat objectives indicades en el document sobre criteris generals.  
Catorze  
1. El finançament d'obres i d'infrastructures per a projectes de realització d'activitats que afecten les parts que signen es farà amb l'habilitació de les partides pressupostàries corresponents.  
2. L'atribució de la titularitat del material inventariable que adquiresca qualsevol de les parts que concerten durant el període de vigència d'aquest concert i que n'efecte el contingut recaurà sobre entitat que haja aportat els recursos necessaris per a l'adquisició.  
Quinze  
La Universitat d'Alacant, d'acord amb el que estableix la base 11 del Reial Decret 1558/1986, de 28 de juny, es compromet a reservar almenys un 10% de les places dels programes de doctorat corresponents a la seua especialitat. Igualment, i després de l'informe favorable de la seua comissió de doctorat, la Universitat d'Alacant podrà revalidar total o parcialment els- estudis de tercer cicle als facultatius d'institucions concertades que posseesquen el títol d'especialista directament relacionat amb algun dels programes de doctorat de la Universitat d'Alacant.  
Recíprocament, segons la base 12 del Reial Decret 1558/1986, i a fi de facilitar l'obtenció del títol d'especialista als ajudants i professors dels cossos docents de la Facultat de Medicina, la Universitat d'Alacant sol·licitarà a la comissió interministerial esmentada en l'article 5 del Reial Decret 127/1984, d?11 de gener, la dotació anual de places d'especialista per a l'accés d'aquests professors als programes de formació relacionats amb la seua àrea de coneixement. El Servei Valencià de Salut es compromet a fer les gestions necessàries per al seu compliment.  
Setze  
1. Les parts que concerten es comprometen a subscriure acords específics per al desplegament de programes d'investigació als quals tindrà la possibilitat d'incorporar-se el professorat d'àrees bàsiques del camp de les ciències de la salut.  
Disset  
En la comissió de direcció de cadascun dels hospitals concertats s'integrarà la representació de la Universitat d'Alacant, elegida entre els professors de les àrees clíniques, d'acord amb el que estableix la base 16 del Reial Decret 1558/1986.  
En les juntes de la Facultat de Medicina i de l?Escola Universitària d'infermeria hi haurà una representació de les institucions sanitàries concertades. L'exercirà el cap de l'Àrea Territorial del Servei Valencià de Salut d'Alacant o la persona que hi delegue.  
En el cas dels centres d'atenció primària, la Universitat d'Alacant serà representada en els seus òrgans de direcció, com es preveurà la representació d'aquests en les juntes de facultat i d'escoles esmentades.  
Divuit  
En el mes següent a l'aprovació d'aquest concert, es constituirà una comissió mixta formada per quatre representants de la Universitat d'Alacant i quatre del Servei Valencià de Salut.  
Serà competència d'aquesta comissió vetllar per l'aplicació correcta d'aquest concert tenint en compte, d'una banda, l?estructura departamental de la Universitat d'Alacant, i d'altra, l?estructura funcional de les institucions sanitàries.  
Aquesta comissió, després d'haver estudiat els informes preceptius dels departaments universitaris i de les institucions sanitàries, també definirà la plantilla patró de places vinculades i places de professorat associat, actuals i futures, amb la finalitat de tendir a la proporció òptima d'un estudiant per cada 3 a 5 llits (disposició cinquena d'aquest conveni), i a la proporció d'un professor per cada 5 alumnes de cursos clínics (disposició sisena d'aquest conveni). Definida aquesta plantilla patró, es podrà distribuir les places que hi ha ara i crear-ne de noves, mitjançant una sol·licitud dels departaments universitaris i un acord de les comissions paritàries universitat-institució sanitària (disposició desena d'aquest conveni). Tot això dins de la plantilla patró com a referència i a mesura que es dispose dels recursos pressupostaris corresponents. La modificació, la minva i l'ampliació d'aquesta plantilla patró, i també la distribució de les places entre les diferents institucions sanitàries, es competència d'aquesta comissió.  
Dinou  
A fi de complir el que estableixen els punts set i onze de la base tretzena del Reial Decret 1652/1991, referents a la nòmina única que ha de pagar la universitat al personal que ocupa places vinculades i a la compensació pressupostària corresponent, el Servei Valencià de Salut, entre les retribucions previstes en el punt 8 de la dita base finançarà l'apartat c) del complement de productivitat i la Universitat d'Alacant els components b) i c) del complements específic, i també l'apartat b) del complement de productivitat.  
La resta dels components retributius previstos en el punt 8 i la cotització a la Seguretat Social o les classes passives, les finançaran conjuntament el Servei Valencià de Salut i la Universitat d'Alacant, amb les proporcions del 73% i el 27% respectivament.  
El professorat que ocupe places vinculades i siga designat per a exercir un càrrec directiu d'hospital en els termes establerts en la base 16.2 del Reial Decret 1558/1986 percebrà les retribucions complementàries que corresponen a aquests Llocs de treball.  
Si el total d'aquestes retribucions complementàries fóra inferior al que correspondria a la seua plaga vinculada, es compensarà la diferència mitjançant l?increment precís del complement de productivitat assignat al lloc de treball de director mèdic d'hospital per aplicació del règim retributiu establert en el Reial Decret-llei 3/1987, d?11 de setembre, sobre retribucions del personal estatutari de l?Institut Nacional de la Salut.  
Les diferències retributives per l?exercici de càrrecs directius en els centres hospitalaris del Servei Valencià de Salut seran totalment al seu càrrec.  
El Servei Valencià de Salut transferirà mensualment a la Universitat d'Alacant la part corresponent de la nòmina del personal amb places vinculades. Amb aquesta finalitat, la universitat enviarà a cada institucions sanitàries abans del dia 10 de cada mes la nòmina del personal docent amb plaça vinculada on conste, a més del detall dels diferents conceptes retributius, el total i la distribució proporcional acordada.  
El Servei Valencià de Salut ingressarà l?import de la seua liquidació en el compte corrent de la universitat abans del dia 25, data en què els serveis administratius de la universitat ordenaran els pagaments corresponents.  
Cada trimestre es farà una llista de les variacions produïdes en les diferents nòmines no indicades en les liquidacions mensuals corresponents.  
CLAUSULA TRANSITORIA PRIMERA  
Com que la pràctica clínica de la salut mental no està centrada en la xarxa hospitalària, sinó en el conjunt de serveis de salut mental de la Diputació Provincial d'Alacant, les parts que concerten acorden de negociar un conveni específic per a l?àrea de psiquiatria, que caldrà  
que quede enllestit en el termini de tres mesos des de la signatura d'aquest conveni.  
CLAUSULA TRANSITORIA SEGONA  
Mentre un acord del Consell de Ministres no determine les retribucions complementàries previstes en el punt 8 de la base 13 del Reial Decret 1652/1991, d'onze d'octubre, el finançament de la nòmina dels titulars de places vinculades serà del 73% per part del Servei Valencià de Salut i del 27% per part de la Universitat d'Alacant, tret dels complements exclusivament docents o assistencials, que seran pagats per la Universitat d'Alacant o pel Servei Valencià de Salut respectivament.  
CLAUSULA ADDICIONAL PRIMERA  
Dins de l?esperit de col·laboració que suposa aquest conveni, el personal de la Universitat d'Alacant podrà ser Atès sanitàriament en les institucions sanitàries esmentades en la base tercera.  
CLAUSULA ADDICIONAL SEGONA  
El professorat a què fa referència la base setena d'aquest conveni podrà voluntàriament renunciar a la plaça vinculada. La Universitat d'Alacant es comprometa recuperar-lo automàticament a la seua plaça acadèmica sense la pèrdua de cap dret. Per la seua banda, els professors amb plaça en el Servei Valencià de Salut que es vinculen podran també renunciar a la plaça vinculada i recuperar automàticament la seua plaça assistencial sense perdre-hi cap dret.  
CLAUSULA FINAL  
Aquest conveni vigirà a partir de l?endemà de la seua signatura. Podrà ser denunciat per qualsevol de les parts signants amb un avís previ mínim de dotze mesos. Per tal que la renúncia siga efectiva, caldrà que siga ratificada pel Consell de la Generalitat Valenciana.  
Alacant, 2 de febrer de 1993.- El Conseller de Sanitat i Consúm: Joaquín Colomer Sala. El Rector de la Universitat d'Alacant: Ramón Martín Mateo